

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec J U L 2024

**■ Kontrole – provjere**

Službenici Odjeljenja za unutrašnju kontrolu policije su tokom jula 2024.godine izvršili šest kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

Na osnovu činjenica i dokaza utvrđenih u postupku unutrašnje kontrole, u jednom slučaju kontrole, utvrđeno je postojanje nezakonitosti u radu policijskih službenika, usljed čega je:

● U ovom slučaju Izvještaj sa spisima dostavljen direktoru Uprave policije na dalju nadležnost u cilju pokretanja disciplinskog postupka protiv jednog policijskog službenika.

\*\*\* I pored navedenog, Izvještaj sa spisima sačinjenim u postupku unutrašnje kontrole dostavljen je i nadležnom državnom tužilaštvu u Bijelom Polju na dalji postupak, ocjenu i odlučivanje o postojanju eventualnih elemenata krivične odgovornosti u radnjama i postupanju drugog policijskog službenika. U dijelu navoda iz dopisa koji se odnose na zloupotrebe u vezi sa vozilima, isti će biti ispitani u posebnom postupku unutrašnje kontrole.

U pet slučajeva kontrola nijesu su se mogle utvrditi činjenice i dokazi kojima bi se nesporno potvrdile sumnje o nezakonitom postupanju policijskih službenika u predmetnim slučajevima.

\*\* I pored navedenog u jednom od ovih slučajeva Izvještaj sa spisima sačinjenim u postupku unutrašnje kontrole dostavljen je Osnovnom državnom tužilaštvu u Podgorici na dalji postupak, ocjenu i odlučivanje da li u radnjama i postupanju policijskih službenika Forenzičkog centra, ima elemenata krivičnog djela za koje se gonjenje preduzima po službenoj dužnosti.

● ● ◊ ● ●

**■Pritužbe – žalbe građana**

Službenici Odjeljenja za unutrašnju kontrolu policije su tokom jula 2024.godine, izvršili kontrolu zakonitosti postupanja policijskih službenika na osnovu **11** pritužbi na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

*►* U pet slučajeva su, na osnovu utvrđenog činjeničnog stanja konstatovani propusti u radu i ponašanju policijskih službenika, usljed čega su:

* u tri slučaja Izvještaji sa spisima sačinjenim u postupcima unutrašnje kontrole dostavljeni na dalju nadležnost Etičkom odboru, na ocjenu etičnosti postupanja četiri policijska službenika, dok su u jednom od ovih slučajeva spisi sačinjeni u postupku unutrašnje kontrole dostavljeni i nadležnom državnom tužilaštvu na ocjenu i odlučivanje da li u radnjama i postupanju policijskog službenika ima elemenata krivičnog djela za koje se goni po službenoj dužnosti.;
* u dva slučaja su Izvještaji sa spisima sačinjenim u postupku unutrašnje kontrole dostavljeni direktoru Uprave policije na preduzimanje mjera iz nadležnosti u cilju pokretanja disciplinskog postupka protiv ukupno tri policijska službenika zbog osnovane sumnje da su počinili teže povrede službene dužnosti i to:

\*protiv dva policijska službenika da su počinili teže povrede službene dužnosti iz člana 95 stav 1 tačka 1 Zakona o državnim službenicima i namještenicima (neizvršavanje ili nesavjesno ili neblagovremeno ili nemarno vršenje službenih obaveza). Osim toga spisi predmeta sačinjeni u postupku unutrašnje kontrole dostavljeni su i nadležnom državnom tužilaštvu na ocjenu i odlučivanje da li u radnjama i postupanju policijskih službenika ima elemenata krivičnog djela za koje se goni po službenoj dužnosti, i

\*protiv jednog policijskog službenika da je počinio težu povredu službene dužnosti iz člana 95 stav 1 tačka 4 Zakona o državnim službenicima i namještenicima zloupotreba službenog položaja ili prekoračenje ovlašćenja u službi i težu povredu službene dužnosti iz člana 173 stav 1 tačka 24 Zakona o unutrašnjim poslovima – nesačinjavanje ili neblagovremeno, nepotpuno ili neuredno sačinjavanje službenog dokumenta o preduzimanju službene radnje ili primjeni policijskog ovlašćenja, usljed čega je Izvještaj koji je sačinjen u postupku unutrašnje kontrole, sa spisima predmeta dostavljen Upravi policije sa predlogom da Uprava policije preduzme zakonske mjere u cilju pokretanja postupka za utvrđivanje disciplinske odgovornosti policijskog službenika.

\*Takođe Izvještaji sa spisima sačinjenim u postupku unutrašnje dostavljeni su u oba ova slučaja:

-nadležnom državnom tužiocu u Pljevljima na dalji postupak, ocjenu i odlučivanje da li u radnjama i postupanju policijskog službenika Stanice granične policije Nikšić ima elemenata bića krivičnog djela za koje se goni po službenoj dužnostii

- nadležnom državnom tužiocu u Bijelom Polju na ocjenu i odlučivanje o tome da li u radnjama i postupanju policijskih službenika ima elemenata krivičnog djela za koje se gonjenje preduzima po službenoj dužnosti.

U preostalih šest slučajeva nijesu utvrđene činjenice i dokazi koji bi ukazivali na postojanje elemenata disiplinske ili druge odgovornosti u preduzimanju službenih radnji od strane policijskih službenika u predmetnim slučajevima.

\*\* Međutim, i pored navedenog utvrđenog činjeničnog stanja, Izvještaj sa spisima predmeta sačinjenim u postupku unutrašnje kontrole, u jednom od ovih šest slučajeva, dostavljen je Osnovnom državnom tužilaštvu u Plavu na konačnu ocjenu i odlučivanje da li u radnjama i postupanju policijskih službenika u predmetnom slučaju ima elemenata krivičnog djela zlostavljanje ili drugog krivičnog djela za koje se gonjenje preduzima po službenoj dužnosti.

-Osnovno državno tužilaštvo u Plavu svojim dopisom obavijestilo je Odjeljenje za unutrašnju kontrolu policije da je nakon postupka izviđaja donijeto rješenje o odbacivanju krivične prijave.

\*\*\* U jednom od navedenih slučajeva, Direktoratu za bezbjednosno zaštitne poslove i nadzor Odjeljenje za unutrašnju kontrolu policije dostavilo je dopis, kojim se traži da u skladu sa nadležnostima, kroz postupak nadzora i kontrole ocijeni jesu li se stekli zakonski uslovi za povraćaj privremeno oduzetih stvari navedenih u obraćanju podnosioca pritužbe, čime se Odjeljenje oglasilo nenadležnim u ovom slučaju, o čemu je obaviješten podnosilac pritužbe*.*